CELEX: 32021D0792
Language: el
Date: 2021-05-06 00:00:00
Title: Απόφαση (ΕΕ) 2021/792 του Συμβουλίου της 6ης Μαΐου 2021 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής για τα βιολογικά προϊόντα που συγκροτήθηκε με τη συμφωνία μεταξύ της Ευρωπαϊκής Ένωσης και της Δημοκρατίας της Χιλής σχετικά με το εμπόριο βιολογικών προϊόντων όσον αφορά τη θέσπιση του εσωτερικού κανονισμού της μεικτής επιτροπής για τα βιολογικά προϊόντα

17.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 171/4
               
            
         ΑΠΟΦΑΣΗ (ΕΕ) 2021/792 ΤΟΥ ΣΥΜΒΟΥΛΙΟΥ
         της 6ης Μαΐου 2021
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής για τα βιολογικά προϊόντα που συγκροτήθηκε με τη συμφωνία μεταξύ της Ευρωπαϊκής Ένωσης και της Δημοκρατίας της Χιλής σχετικά με το εμπόριο βιολογικών προϊόντων όσον αφορά τη θέσπιση του εσωτερικού κανονισμού της μεικτής επιτροπής για τα βιολογικά προϊόντα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συμφωνία μεταξύ της Ευρωπαϊκής Ένωσης και της Δημοκρατίας της Χιλής σχετικά με το εμπόριο βιολογικών προϊόντων («συμφωνία») συνήφθη από την Ένωση με την απόφαση (ΕΕ) 2017/2307 του Συμβουλίου (1) και τέθηκε σε ισχύ την 1η Ιανουαρίου 2018.
                  
               
                     (2)
                  
                  
                     Με το άρθρο 8 της συμφωνίας συγκροτείται μεικτή επιτροπή για τα βιολογικά προϊόντα («μεικτή επιτροπή»), η οποία διαχειρίζεται τη συμφωνία και λαμβάνει αποφάσεις για την εφαρμογή και την εύρυθμη λειτουργία της συμφωνίας. Σύμφωνα με την παράγραφο 5 του εν λόγω άρθρου, η μεικτή επιτροπή θεσπίζει τον εσωτερικό της κανονισμό.
                  
               
                     (3)
                  
                  
                     Είναι σκόπιμο να καθοριστεί η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής όσον αφορά τον εσωτερικό της κανονισμό, δεδομένου ότι αυτός θα είναι δεσμευτικός για την Ένωση.
                  
               
                     (4)
                  
                  
                     Η θέση της Ένωσης στο πλαίσιο της μεικτής επιτροπής θα πρέπει να βασιστεί στο συνημμένο σχέδιο απόφασης της μεικτής επιτροπής,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής για τα βιολογικά προϊόντα, που συγκροτήθηκε με τη συμφωνία μεταξύ της Ευρωπαϊκής Ένωσης και της Δημοκρατίας της Χιλής σχετικά με το εμπόριο βιολογικών προϊόντων, όσον αφορά τη θέσπιση του εσωτερικού της κανονισμού βασίζεται στο σχέδιο απόφασης της μεικτής επιτροπής για τα βιολογικά προϊόντα (2).
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 6 Μαΐου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση (ΕΕ) 2017/2307 του Συμβουλίου, της 9ης Οκτωβρίου 2017, για τη σύναψη συμφωνίας μεταξύ της Ευρωπαϊκής Ένωσης και της Δημοκρατίας της Χιλής σχετικά με το εμπόριο βιολογικών προϊόντων (ΕΕ L 331 της 14.12.2017, σ. 1).
         
            (2)  Βλέπε έγγραφο ST 7778/21 στον ιστότοπο: http://register.consilium.europa.eu.